Aglam n wadeg d aglam n wamek iga umkan-nni ideg d-ḍrant tigawin, acu i as-d-yezzin seg yal tama, aya yessebgan-it-id usemres n yinamalen n wadeg am sufella, swadda, nnig, tama tayeffust, tama taẓelmaḍt… Aglam n wadeg yettili-d ama s tikli neɣ s tɣimit. Γef wanect-a yenna-d Salhi Mohand Akli: « Adeg d aferdis di teṣleḍt n tsiwelt. D adeg i dyemmalen anda tḍerru tigawt. D netta diɣen i d-yeskanen, deg waṭas n tegnatin, amek i iga uwadem. Yettili-d wanecta-agi s uglam n wadeg (ismawen d lewṣayef anda tḍerru teḥkayt ».46